Franz Kamphaus

**Franz Kamphaus** (1932–2024) var en katolsk prelat som var biskop av Limburg.

## Liv og virke
### Bakgrunn
Franz Kamphaus vokste opp som den yngste av fem barn i en bondefamilie. 

Han studerte katolsk teologi og filosofi ved Westfälische Wilhelms-Universität i Münster og ved Ludwig-Maximilians-Universität i München, etter å ha blitt uteksaminert fra *Collegium Augustinianum Gaesdonck*.

### Prest
Den 21. februar 1959 ble han presteviet av biskopen av Münster, Michael Keller.

I 1968 tok Kamphaus en teologisk doktorgrad med avhandlingen *Von der Exegese zur Predigt. Über die Problematik einer schriftgemäßen Verkündigung der Oster-, Wunder- und Kindheitsgeschichten* i Münster. Fra 1972 underviste han der som vitenskapelig rådgiver og professor i pastoralteologi og homiletikk; fra 1973 var han også rektor for bispedømmets presteseminar.

### Biskop av Limburg
Den 3. mai 1982 utnevnte pave Johannes Paul II ham til biskop av Limburg. Kardinal Joseph Höffner ordinerte Franz Kamphaus til biskop den 13. juni samme år. Medkonsekratorer var biskopen av Münster, Reinhard Lettmann, og biskopen av Daloa, Pierre-Marie Coty.

I 1999 var Kamphaus den eneste tyske biskop som opponerte mot paven i saken om  *Schwangerschaftskonfliktberatung*, rådgivningstjenesten overfor gravide kvinner i vanskelige situasjoner. I hans bispedømme fikk kvinner motta *Beratungsscheine* (sertifikat på å ha fått rådgivning) som åpnet for provoserte aborter som ikke ble straffeforfulgt. Han sa at bønn og meditasjon hjalp ham til å velge side for kvinner som var i nød, mot paven. En pavelig beslutning av 8. mars 2002 «fratok biskopen myndigheten over rådgivningssentrene i bispedømmet Limburg». Kamphaus sa: «Jeg er fortsatt overbevist om at vår måte å veilede kvinner på vil redde livet til mange flere barn».
 Han sa også at Vatikanets inngripen ville tilføre bispedømmet et dypt sår, men sa at han hadde konkludert med at hans fratreden ikke ville hjelpe til å lege det såret. I stedet, sa han, ville han fortsette å fungere som biskop, «såret, men ubrutt» av det uvanlige disiplinærtiltaket. En privat forening, *Donum vitae*, overtok rådgivninghstjenesten, slik som i andre bispedømmer tidligere.
	
Fra 1999 til 2006 var Kamphaus president for Kommisjonen for internasjonale kirkelige anliggender innen Den tyske bispekonferanse. Han reiste til Afrika, Asia og Latin-Amerika, og engasjerte seg for mer solidaritet og sosial rettferdighet.

Kamphaus bodde ikke lenger i biskopens hus i Limburgs gamleby, der han midlertidig innkvarterte en familie med flyktninger fra Eritrea, og flyttet i stedet inn i en leilighet i Limburg-seminaret. Han var også motvillig til å bruke tjenestelimousinen sin, som hadde egen sjåfør.

De såkalte *Profilkirkene* ble etablert i hans periode. Dette var ungdomskirkene *Jugendkirche Jona*, *Jugendkirche Crossover* og *Jugendkirche Kana* (alle etablert i 2005), *Zentrum für christliche Meditation und Spiritualität des Bistums Limburg* og *Senter for sorgpastoral omsorg* for bispedømmet Limburg (begge etablert i 2007).

### Etter fratreden
Da hans 75-årsdag nærmet seg sendte Kamphaus en søknad til pave Benedikt XVI om å få fratre sitt embete som biskop av Limburg. Paven innvilget søknaden den 2. februar 2007, og Kamphaus fratrådte embetet med en pontifikalvesper på sin fødselsdag. 

Som pensjonist begynte han som sjelesørger ved St. Vincenzstift Aulhausen i Rheingau, hvor han også bodde. Dette er et hjem for mennesker med funksjonshemninger. Han innså at menneskeligheten i et samfunn kunne sees i måten det håndterte sykdom og funksjonshemminger i alle faser av livet. Kamphaus led selv av skjelving. Overfor utfordringen med å forkynne for funksjonshemmede, fant han: «Es geht darum, unsere großen biblischen Wörter zu elementarisieren, ohne dabei banal zu werden.» (*Vi må forenkle våre store bibelske ord uten å bli trivielle.*) Han understreket betydningen av sanger for de med mest lesevanskeligheter, og han innså: «Das Allerwichtigste ist, einfach da zu sein. Entscheidend ist nicht so sehr, was ich sage oder tue, sondern dass ich hier wohne und lebe.» (*Det viktigste er å ganske enkelt være der. Det er ikke viktig hva jeg sier eller gjør, men at jeg bor her.*)
Han forble bosatt på anlegget da han trakk seg fra tjenesten som prest, og fortsatte å skrive bøker.

Kamphaus døde den 28. oktober 2024, 92 år gammel.

## Verker i utvalg
* *Von der Exegese zur Predigt*. Dissertation Universität Münster. Matthias-Grünewald-Verlag, Mainz 1968
* *Gospels for Preachers and Teachers*. Sheed & Ward Ltd 1974, ISBN 0-7220-7411-5
* *Der Stein kam ins Rollen. Worte, die zum Glauben reizen.* Herder, Freiburg 1987, ISBN 3-451-20834-2
* *Der Preis der Freiheit. Anstöße zur gesellschaftlichen Verantwortung der Christen*. Herder, Freiburg 1987, ISBN 3-7867-1325-1
* *Mutter Kirche und ihre Töchter*. Herder, Freiburg 1990, ISBN 3-451-21576-4
* *Wenn Gott zur Welt kommt*. Herder, Freiburg 1993, ISBN 3-451-22846-7
* *Komm mit zur Weihnachtskrippe*. Herder, Freiburg 1993, ISBN 3-451-27174-5
* *Eine Zukunft für alle. Umkehr zur Solidarität*. Herder, Freiburg 1993, ISBN 3-451-23877-2
* *Priester aus Passion*. Herder, Freiburg 1993, ISBN 3-451-23234-0
* *Tut dies zu meinem Gedächtnis*. Herder, Freiburg 1999, ISBN 3-451-26865-5
* *Den Glauben erden. Zwischenrufe*. Herder, Freiburg 2001, ISBN 3-451-27601-1
* *Wenn Gott in die Quere kommt: 60 Predigten und Ansprachen für ein Christsein mit Profil*. Herder, Freiburg 2001, ISBN 3-451-27368-3
* *Lichtblicke: Jahreslesebuch*. Herder, Freiburg 2001, ISBN 3-451-27047-1
* *Für eine zukunftsfähige Kirche: Brief des Bischofs an die Gemeinden im Bistum Limburg zum 175. Gründungstag des Bistums*. Bischöfl. Ordinariat Limburg 2002, SWB-ID 10768037
* *Die Kunst des Sterbens: die deutsche Vergangenheit, religiöse Überzeugung, das Urteil der Vernunft, alles spricht dagegen, daß Ärzte Todgeweihten Sterbehilfe leisten; denn die Kunst des Sterbens, die [[Ars moriendi]], fällt letztlich zusammen mit der Kunst des Lebens, der Ars vivendi; wer nicht sterben kann, der kann auch nicht leben*. I: *FAZ* 30. september 2003, 
* *Um Gottes willen – Leben. Einsprüche*. Herder, Freiburg 2004, ISBN 3-451-28202-X
* *Gott beim Wort nehmen. Zeitansagen*. Herder, Freiburg 2006, ISBN 3-451-28852-4
* *Hinter Jesus her. Meditationen und Aquarelle.* (Mit 12 farbigen Aquarellen von Andreas Felger) Präsenz Kunst & Buch, Gnadenthal-Hünfelden 2007, ISBN 978-3-87630-533-2
* *Gott ist kein Nostalgiker. Anstöße für die Fasten- und Osterzeit*. Herder, 2012, ISBN 978-3-451-33329-3
* *Verheißungen. Der spirituelle Adventsbegleiter*. Verlag Katholisches Bibelwerk, Stuttgart 2014, ISBN 978-3-460-27163-0
* *Gesalbt, nicht angeschmiert. Die Botschaft der großen Feiern im Kirchenjahr*. Verlag Katholisches Bibelwerk, Stuttgart 2014, ISBN 978-3-460-23407-9
* *Wenn der Glaube konkret wird*, hg. von Regina Groot Bramel. Patmos Verlag, Ostfildern 2018, ISBN 978-3-8436-1034-6

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop Aloisius Muench (1889–1962) *1935
* Biskop Matthias Wehr (1892–1967) *1951
* Kardinal Joseph Höffner (1906–1987) *1962
* Biskop *Franz Kamphaus* (1927–2014) *1969

## Litteratur
* Josef Hainz, Hans-Winfried Jüngling, Reinhold Sebott (utg.): *Den Armen eine frohe Botschaft.* Festschrift für Franz Kamphaus zum 65. Geburtstag. Knecht, Frankfurt am Main 1997, ISBN 3-7820-0751-4.
* Johannes Becher (utg.): *„Wissen, dass der Himmel trägt“, Franz Kamphaus – Worte, Wege und Gefährten.* (Aufsatzsammlung zum 75. Geburtstag) Herder, Freiburg 2007, ISBN 978-3-451-29291-0.

## Referanser